ଗୋପ-ଚାରିଛକ ରାସ୍ତାର ଏକ ନିଛାଟିଆ ଯାଗାରୁ ୫ଜଣ ଦୁର୍ବୁତ ୩ଟି ପଲସର ଗାଡିରେ ଆସି ବନ୍ଧୁକ ଦେଖାଇ କଟୁରୀରେ ଆକ୍ରମଣ କରି ମାର୍କେଟିଂ ଏଜେଣ୍ଟଙ୍କ ଠାରୁଲୁଟିନେଲେ ୪ଲକ୍ଷ ଟଙ୍କା । କୋଣାର୍କର ଜଣେ ପ୍ରତିଷ୍ଠିତ ବ୍ୟବସାୟୀଙ୍କ ହିନ୍ଦୁସ୍ଥାନ ଲିଭର କମ୍ପାନୀର ୫ ଜଣ କର୍ମଚାରୀ ଏକ ୭୦୯ ଗାଡି ନଂ ଓଆର ୦୨ ବିଡି ୧୨୬୮ମ୍ବର ରେ ମାଲ ନେଇ ଚାରିଛକ -ଗୋପ, ତମ୍ପାଳୋ ଆଦି ବିଭିନ୍ନ ବଡବଡ ବଜାରରେ କମ୍ପାନୀର ସାମଗ୍ରୀ ଲଗାଇ ଫେରିବା ସମୟରେ ବ୍ୟବସାୟୀଙ୍କ ଠାରୁ ପ୍ରାୟ ୪ଲକ୍ଷ ଟଙ୍କା କଲେକ୍ସନ କରି ଫେରୁଥିଲେ । ୭୦୯ ଗାଡିର ଆଗରେ ଡ୍ରାଇଭର ସମେତ ୨ଜଣ କର୍ମଚାରୀ ବସିଥିବା ବେଳେ ୩ଜଣ କର୍ମଚାରୀ ଗାଡିର ଡାଲାରେ ବସିରହିଥିଲେ । କର୍ମଚାରୀ ମାନେ ତମ୍ପାଳୋ ବଜାରରୁ ଗୋଟିଏ ଦୋକାନୀ ଠାରୁ କଲେକ୍ସନ ସାରି ୨ କିମି ବାଟ ଆସିବା ବାଟରେ ୫ଜଣ ଦୁର୍ବୁତ ୩ଟି ପଲସର ଗାଡିରେ ଆସି ୭୦୯ ଗାଡି ଆଗରେ ରଖି ଦେଇ ଚାବିଟିକୁ ଛଡାଇ ନେଇଥିଲେ । ଗାଡିର ଡାହାଣ ପଟେ ବସିଥିବା ଅସ୍ତରଙ୍ଗ ତଣ୍ଡାହାରର କର୍ମଚାରୀ କାହ୍ନୁଚରଣ ପାଢୀଙ୍କୁ ଦୁର୍ବୁତ କଟୁରୀରେ ଆକ୍ରମଣ କରି ବାମ ହାତ ଓ ଗୋଡକୁ ଗୁରୁତ୍ୱର କରିଦେଇଥିଲେ । କାହ୍ନୁଙ୍କ ପାଖରେ ଥିବା ଗୋଟିଏ ବ୍ୟାଗରେ ୨ଲକ୍ଷ ଟଙ୍କାକୁ ପ୍ରଥମେ ଛଡାଇ ନେଇ ଥିଲେ । ଅନ୍ୟ ଦୁର୍ବୁତ ମାନେ ବନ୍ଧୁକ ଓ ଛୁରୀ କାଢି ଅଧିକ ଆକ୍ରମଣ କରିବା ପାଇଁ ପ୍ରୟାଶ କରିବାରେ ପଛରେ ବସିଥିବା କର୍ମଚାରୀ ମାନେ ଭୟରେ ଆଉ ଗୋଟିଏ ବ୍ୟାଗରେ ଥିବା ୨ଲକ୍ଷ ଟଙ୍କାକୁ ଦେଇ ଦେଇଥିଲେ । ରାଜ ରାସ୍ତାରେ ବ୍ୟବସାୟୀ ଙ୍କ କର୍ମଚାରୀଙ୍କୁ ଅନେକ ବାର ଆକ୍ରମଣ କରାଯାଇ ଲୁଟ କରାଯାଇଚି । ହେଲେ ଜଣେ ବି ହେଲେ ଦୁର୍ବୁତ ଏ ପର୍ଯ୍ୟନ୍ତ ପୋଲିସ ହାତରେ ଧରା ପଡି ନାହାନ୍ତି । ଆକ୍ରମଣରେ ଗୁରୁତ୍ୱର ହୋଇଥିବା କାହ୍ନୁଚରଣ ପାଢି ଗୋପ ସ୍ୱାସ୍ଥ୍ୟ କେନ୍ଦ୍ରରେ ଚିକିସôିତ ହୋଇ ଗୋପ ପୋଲିସ ଷ୍ଟେସନରେ ପହଁଚିବା ପରେ ଗୋପ ପୋଲିସ ତଦନ୍ତ ଆରମ୍ଭ କରିଛି ।
